***Приложение №9***

ПРОЕКТ

**Д О Г О В О Р**

Днес, .......................... год. в гр. Пазарджик, в резултат на проведен открит конкурс по реда на Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти” *(обн. в ДВ, бр. 96 от 06.12.2011 г., изм и доп., бр. 26 от 29.03.2019г.),*  съгласно заповед №....../............... на Директора на ТП „ДГС Пазарджик”,

спечелен от ..................................... с адрес на управление ........................................................

се сключи настоящият договор между:

**1. ТП** ”**Държавно горско стопанство – Пазарджик”** с адрес на управление: гр. Пазарджик, бул. ”Ал.Стамболийски” № 50, с ЕИК: 2016195800049, представлявано от инж.Гаврил Рангелов – Директор и Милена Воденичарова - Гл.счетоводител - наричани за краткост **ВЪЗЛОЖИТЕЛ** от една страна и

**2......**.............................................................................., ЕИК................................... , адрес на управление............................................................................................................ представлявано от ...................................................., наричан за краткост **ИЗПЪЛНИТЕЛ** от друга страна, за следното:

**I. ПРЕДМЕТ НА ДОГОВОРА**

Чл.1 (1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни мероприятия по ЛКД в обект № 1 – „ Залесяване, попълване и отглеждане на горски култури ”, по операции, съгласно технологични изисквания, планове и спецификации, коригирани спрямо достигнатата цена – неразделна част от договора.

(2) Предмет и срок за изпълнение на мероприятията :





(3) Изпълнителят се задължава да извърши дейностите, предмет на договора, по начин, предвиден в утвърдената документация от проведената процедура-открит конкурс и съгласно технологични планове и технологичните изисквания заложени в настоящия договор.

**II. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.2 (1) ВЪЗЛОЖИТЕЛЯТ има право да:**

1. Осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност;

2. При констатирани пропуски или недостатъци при изпълнението на възложената работа да дава задължителни указания и препоръки на изпълнителя в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното;

3. Откаже да приеме работата на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ;

4. Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните отклонения и недостатъци по т. 3;

5. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

5.1. При неспазване на изискванията на приложимото законодателство, в т. ч. на Закона за горите (ЗГ) и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.;

5.2. Форсмажорни обстоятелства по смисъла на § 1, т. 23 от Допълнителната разпоредба на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Обн. ДВ, бр. 96/2011), (Наредбата);

5.3. При отпадане на необходимостта от извършване на някоя от дейностите, предмет на договора.

6. При възникване на необходимост от извършване на отглеждане да разпореди на изпълнителя извършване на дейностите по първо или по второ отглеждане, заложени в спецификацията, към настоящия договор, като определя срок за изпълнение на дейностите не по-кратък от 14 календарни дни и не по-дълъг от 30 календарни дни.

7. Предложи на ИЗПЪЛНИТЕЛЯ допълнително извършване на дейности, предмет на договора, при възникнала обективна причина, налагаща промяна на количествата и видовете дейности, респективно на стойността и сроковете за изпълнение на възложеното. В тези случаи страните подписват допълнително споразумение, с което уреждат настъпилите промени.

**Чл.3 (1) ВЪЗЛОЖИТЕЛЯТ има следните задължения:**

1.Да предаде на ИЗПЪЛНИТЕЛЯ обекта, в който ще се осъществява възложената дейност, във вид, който позволява нейното безпрепятствено изпълнение. Предаването на обекта се извършва с подписването на двустранен предавателно-приемателен протокол не по-късно от 3 дни преди започване на дейностите, като за дейностите, за които се изисква ИЗПЪЛНИТЕЛЯТ да има назначено лице, регистрирано по чл. 235 от ЗГ, протоколът се подписва от него;

2.Да предостави на ИЗПЪЛНИТЕЛЯ в писмен вид всички необходими документи (технологични планове, скица на обекта с нанесени граници на отделите/подотделите и др.) съгласно действащата нормативна уредба, информация и данни, пряко или косвено свързани или необходими за изпълнение предмета на договора, които са неразделна част от договора;

3.Да осигури на ИЗПЪЛНИТЕЛЯ достъп до подотделите, включени в обекта, чрез проходимост на горските пътища в горски територии – държавна собственост, за превозни средства с висока проходимост и декларираната при проведената процедура техника;

4.Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора;

5.Да следи за правилното изпълнение на дейността в съответствие с всички приложими изисквания, технически норми и стандарти, произтичащи от действащата нормативна уредба;

6.Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок до 3 работни дни след установяването им;

7.Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно-приемателен протокол;

8.Да заплати на ИЗПЪЛНИТЕЛЯ възнаграждението за приетата работа, съгласно двустранно подписания предавателно-приемателен протокол, срещу издадена от него фактура, в срок не по-късно от 10 (десет) работни дни, считано от датата на нейното представяне, в размер и по начин, уговорени в договора;

9.Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителната разпоредба на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени;

10.Да удължи срока на договора, в случай, че е наложил временно спиране на дейността на основание т. чл.2(1),т.5, подточка 5.2.

**III. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4 (1)ИЗПЪЛНИТЕЛЯТ има право да:**

1. Поиска от ВЪЗЛОЖИТЕЛЯ необходимото съдействие за изпълнението на дейността.

2. Поиска от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора;

3. Получи договореното възнаграждение за приетата работа;

4.Откаже да приеме предложението на ВЪЗЛОЖИТЕЛЯ за допълнително извършване на дейности по чл.2(1) т. 7.

**Чл.5 (1) ИЗПЪЛНИТЕЛЯТ е длъжен:**

1. Да изпълни с грижата на добър стопанин в указаните срокове възложената му работа съгласно изискванията на договора и действащата нормативна уредба;

2. Да осигури присъствието на свой представител (служителя си, регистриран за упражняване на частна лесовъдска практика, за дейностите, за които се изисква, ИЗПЪЛНИТЕЛЯТ да има назначено такова лице), в следните случаи:

2.1. за подписване от негова страна на предавателно-приемателните протоколи за приемане на обекта;

2.2. за получаване на необходимите документи за изпълнение на съответната дейност;

2.3. при извършване на проверки от компетентни органи, след уведомяване за предстоящи такива;

2.4. за приемане на извършената работа от страна на ВЪЗЛОЖИТЕЛЯ, за което се подписва двустранен предавателно-приемателен протокол.

3. Да изпълни допълнително възложените от ВЪЗЛОЖИТЕЛЯ дейности по чл.2,ал.(1) т. 7 в случай, че е подписано допълнително споразумение с ВЪЗЛОЖИТЕЛЯ;

4. Да изпълни дейностите – „Залесяване, попълване и отглеждане на горски култури“ , по този договор, единствено след изричното разпореждане на възложителя.

5. Да представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността;

6. Да информира ВЪЗЛОЖИТЕЛЯ за възникнали проблеми при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

7. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни протоколи и предавателно - приемателни протоколи.

8. Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица;

10. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му;

11. Да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети, нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка;

12. Да не предоставя на трети лица извършването на дейностите, предмет на договора;

13. При обективна невъзможност за изпълнението на дейността, поради форсмажорни обстоятелства по смисъла на § 1, т. 23 от Допълнителната разпоредба на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в тридневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

14. Да постави информационни табели по образец в насажденията, в които се извършват възлаганите дейности, на основание чл. 13, ал. 4 от Наредбата;

15. Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

16. Изпълнителят е длъжен да спазва следните технологични изисквания за изпълнение на дейностите:

**16.1. Дейност „Залесяване на горски култури“ – Тази дейност ще се извършва в отдел 217, част от подотдел „д1“/1в/ и включва следните операции:**

-Почистването на площи от плевелна и нежелана храстова растителност с моторен храсторез се извършва по цялата площ, като се отстранява всичката плевелна и нежелана храстова растителност. Същата се събира на малки купчини в междуредията.

-При ръчното садене на фиданки да се спазват следните технологични изисквания: Предвидено е да се извърши на обща площ от 22 дка. Залесяването се осъществява чрез садене на контейнерни фиданки с подобрен меч на Колесов и садилно колче. Схема на залесяване съгласно технологичния план за залесяване, задължителен за изпълнение.

Фиданките се засаждат в цепнатини, отворени с подобрен меч на Колесов. Дълбочината на цепнатините се определя от дължината на кореновата система на фиданките.

Разстоянията между посадните места се определя съобразно гъстотата на засаждане за съответният дървесен вид, съгласно приложение № 4 на **НАРЕДБА № 2 от 07.02.2013 г. за условията и реда за залесяване на горски територии и земеделски земи, използвани за създаване на специални, защитни и стопански гори и на гори в защитени територии, инвентаризация на създадените култури, тяхното отчитане и регистриране (**Обн. - ДВ, бр. 16 от 19.02.2013 г. ).

Ако се ползват контейнерни фиданки: контейнерите с фиданките да се поставят на сенчести места и в случай, че не се използват веднага фиданките периодично да се поливат.

Пренасянето на семенищните фиданки до посадните места да се извършва в сандъчета, покрити с влажна слама или мъх, с цел недопускане на просушаване.

При залесяването на семенищните фиданки да не се допуска подгъването или увреждането на кореновата система. Не се допуска прерязване с цел скъсяване на основните корени на фиданката.

Фиданките се поставят в цепнатината изправени, без подгънати корени и се притъпква почвата с крака, така че след подръпване на върха на фиданката тя да не излиза. Почвата трябва да покрива кореновата шийка.

Когато на мястото, където трябва по схема да се отвори цепнатина за засаждане на фиданка или в близост(до 0,5 м.) от него има поник, семенна фиданка или издънка от стопански ценен дървесен вид, същото се включва схемата (не се засажда фиданка там) и следващата цепнатина се отваря на следващото посадно място.

При есенно-зимно засаждане кореновите шийки на фиданките( мястото на прехода между подземната и надземната част на растението) да се поставят на 3 до 5 см. под повърхността на почвата.

Фиданките след засаждането трябва да са здрава захванати за земята, така, че при леко изтегляне да не могат да бъдат изкоренени.

Не се допуска залесяване на разкаляни, замръзнали и сухи почви.

**16.2. Дейност „Попълване на горски култури“ - При ръчното попълване да се спазват следните технологични изисквания:** Предвидено е на обща площ от 19 дка. Попълването ще се извърши чрез садене на контейнерни фиданки в отдел 217, част от подотдел „д1“/1а/ и семенищни фиданки в отдел 217, част от подотдел “д1“/1а/ и отдел 379, подотдел “7 “ на местата на загиналите. Схема на залесяване съгласно технологичните планове за залесяване, задължителни за изпълнение.

Фиданките се засаждат в цепнатини, отворени с подобрен меч на Колесов. Дълбочината на цепнатините се определя от дължината на кореновата система на фиданките.

Разстоянията между посадните места се определя съобразно гъстотата на засаждане за съответният дървесен вид, съгласно приложение № 4 на **НАРЕДБА № 2 от 07.02.2013 г. за условията и реда за залесяване на горски територии и земеделски земи, използвани за създаване на специални, защитни и стопански гори и на гори в защитени територии, инвентаризация на създадените култури, тяхното отчитане и регистриране (**Обн. - ДВ, бр. 16 от 19.02.2013 г. ).

Ако се ползват контейнерни фиданки: контейнерите с фиданките да се поставят на сенчести места и в случай, че не се използват веднага фиданките периодично да се поливат.

Пренасянето на семенищните фиданки до посадните места да се извършва в сандъчета, покрити с влажна слама или мъх, с цел недопускане на просушаване.

При залесяването на семенищните фиданки да не се допуска подгъването или увреждането на кореновата система. Не се допуска прерязване с цел скъсяване на основните корени на фиданката.

Фиданките се поставят в цепнатината изправени, без подгънати корени и се притъпква почвата с крака, така че след подръпване на върха на фиданката тя да не излиза. Почвата трябва да покрива кореновата шийка.

Когато на мястото, където трябва по схема да се отвори цепнатина за засаждане на фиданка или в близост(до 0,5 м.) от него има поник, семенна фиданка или издънка от стопански ценен дървесен вид, същото се включва схемата (не се засажда фиданка там) и следващата цепнатина се отваря на следващото посадно място.

При есенно-зимно засаждане кореновите шийки на фиданките( мястото на прехода между подземната и надземната част на растението) да се поставят на 3 до 5 см. под повърхността на почвата.

Фиданките след засаждането трябва да са здрава захванати за земята, така, че при леко изтегляне да не могат да бъдат изкоренени;

Не се допуска залесяване на разкаляни, замръзнали и сухи почви.

**16.3**. **Дейност „Отглеждане на горски култури**“ - първо и второ отглеждане на едно и двегодишни култури. Тази дейност ще се извърши в отдел 217, част от подотдел „д1“/1а, 1б, 1в/ и включва операции "Окопаване на горски култури в площадки с размери 30/30см" - двукратно.

**В Площадките**

Предвидено е окопаване на почвата в площадки с размери 30/30 см, с мотика на дълбочина 5 до 10 см., за премахване или ограничаване на налична плевелна, тревна, храстова и друга конкурентна растителност. С това отглеждане ще се извърши откриване на фиданките с цел осигуряване на оптимални условия на развитие. Около самата фиданки се извършва ръчно плевене с цел да не се нарани същата.

При окопаване, тревата се изважда извън площадката, освен в случаи на очаквано последващо засушаване, когато може да се остави, като мулч около фиданката.

Да се спазва предвидената в спецификацията схема на отглеждане на културите.

Да не се извършва в случаи на екстремни суши и високи температури, тъй-като се предизвиква прегаряне на залесените фиданки.

Използваните инструменти за отглеждане на културите да бъдат добре наточени.

**При констатиране на фиданки по време на отглеждането, които са загинали вседствие на биотични и абиотични фактори, същите да не се окопават!**

**IV. ЦЕНИ И ПЛАЩАНИЯ**

Чл.6(1) Общата прогнозна стойност на този договор е ..........................................,....... /.........................................................................................../лв. без ДДС.

(2) Възложителят заплаща на изпълнителя дейностите, предмет на договора по еденичните цени, предложени в ценовата оферта на изпълнителя и съгласно спецификацията за достигнати цени, неразделна част от договора, а именно на 100бр, 100м, 10бр., бр. или дка, съгласно спецификация, на база действително извършена и приета работа .

(3) До последния работен ден на текущия месец или при завършване на отделни мероприятия, страните съставят двустранен протокол за приемане на извършената работа по видове мероприятия, количество и цени.

(4) Плащането на приетата съгласно ал.3 работа се извършва срещу представяне на протокола по предходната алинея и фактура към него. Плащането се извършва по банков път по сметка на ИЗПЪЛНИТЕЛЯ – IBAN-.............................., при банка /клон/ гр..............................

(5)Гаранцията за изпълнение , която ИЗПЪЛНИТЕЛЯ заплаща на ВЪЗЛОЖИТЕЛЯ е 5%/ пет процента/ от стойността, определена в чл.6, ал.1, определен в абсолютна стойност в размер на ...............лв, /.............................................. или банкова гаранция №.........../........./ срокът на валидност на банковата гаранция следва да бъде 30 дни след крайния срок на договора/

(6)Гаранцията за изпълнение на сключените договори се освобождава при изпълнение на договорените задължения в срок от 10 работни дни след окончателното приемане на извършената работа с предавателно – приемателни протоколи.

(7) Гаранцията за изпълнение на договора не се възстановява, в случай на виновно неизпълнение на задълженията на изпълнителя.

**V. ОТГОВОРНОСТИ И НЕУСТОЙКИ**

Чл.7 Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на форсмажорни обстоятелства по смисъла на § 1, т. 23 от Допълнителната разпоредба на Наредбата, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

Чл.8(1) ВЪЗЛОЖИТЕЛЯТ дължи на ИЗПЪЛНИТЕЛЯ неустойка поради виновно неизпълнение на някое от задълженията си по договора, в следните случаи:

1.Когато ВЪЗЛОЖИТЕЛЯТ не е изпълнил някое от задълженията си по чл.3(1)т.1 и т.2 - неустойка в размер, равен на гаранцията за изпълнение на договора;

2. Когато ВЪЗЛОЖИТЕЛЯТ не е изпълнил някое от задълженията си по чл.3(1) т. 3 и чл.5(1), т.4 - неустойка в размер, равен на гаранцията за изпълнение на договора, преизчислена за съответния подотдел, за който ВЪЗЛОЖИТЕЛЯТ не е изпълнил задължението си;

3.При виновно неизпълнение на задължението си по чл.3(1)т.7 ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5% от стойността по договора за съответната извършена дейност за всеки просрочен ден, но не повече от 5%;

4.При неоснователно забавяне на плащанията по чл.3(1)т.8 от договора ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на законната лихва върху дължимата сума за всеки просрочен ден.

Чл.9(1).ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:

1.При неоснователно забавяне на завършването на обекта в определения срок – неустойка в размер на 0,5% от стойността по договора за съответната неизвършена дейност за всеки просрочен ден, но не повече от 10%;

2.При некачествено изпълнение на работата от страна на ИЗПЪЛНИТЕЛЯ, когато са допуснати съществени отклонения от определените технически и качествени показатели за съответната дейност, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от договорената цена за тази дейност, като това не освобождава ИЗПЪЛНИТЕЛЯ от търсене на отговорност за реално претърпените от ВЪЗЛОЖИТЕЛЯ вреди в случай, че същите са по-високи от определената неустойка;

3.Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;

4.ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ;

5.При отпадане на необходимостта от извършване на някоя от дейностите ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща само действително извършените дейности.

**VI. ГОРСКА СЕРТИФИКАЦИЯ - СИСТЕМА ЗА КОНТРОЛ**

Чл.10. ИЗПЪЛНИТЕЛЯ e длъжен да спазва изискванията на действащите нормативни актове за техническа, противопожарна безопасност и охрана на труда при работа в горите и носи пълна отговорност при злополука с наети от него лица.

Чл.11. ИЗПЪЛНИТЕЛЯ е длъжен да осигури защитно работно облекло и лични предпазни средства на работещите в обекта, което да гарантира спазването на правилата за безопасност на работното място, съгласно изискванията на чл.232, т.1 от ЗГ, регламентирани от Закона за здравословни и безопасни условия на труд /ЗЗБУТ/ и Наредба №7/23.09.1999 г. За минимални изисквания за здравословни и безопасни условия на труд на работните места, както и на Наредба №3 от 19.04.2001г. за минималните изисквания за безопасност и опазване на здравето на работещите при използване на лични предпазни средства и работно облекло и аптечка за първа помощ. Проверява се с чек лист за осигуряване на безопасни и здравословни условия на труд, изправност на техниката и спазване изискванията за изпълнение на горскостопански дейности.

Чл.12. Във връзка с изискванията по предходната член, Изпълнителят се задължава да проведе начален, ежедневен, периодичен, а при необходимост и извънреден инструктаж на

работниците си на работното им място, което се удостоверява, че е извършено, чрез „Книга за инструктаж”.

Чл.13. Да използва за изпълнението на поръчката мобилна техника в добро техническо състояние – без изтичане на масло и гориво, която да е оборудвана със средства за абсорбиране на петролни продукти и с хидравлика, използваща биологично разградимо машинно масло, съгл. изискванията и критериите на горската сертификация.

За времето на действие на договора Изпълнителят се задължава в съответствие с разпоредбите на Рамковата конвенция на ООН по изменение на климата (ратифицирана със закон, приет от 37-мото НС, на 16.03.1995 г. – ДВ, бр. 28 от 1995 г., в сила от 10.08.1995 г.), Закона за защитените територии (ЗЗТ) и тези извън неговите очертания, включително и районите на бивакуване (ако има такива), като съгласно производствените, санитарните и противопожарните изисквания изнася всички битови, технически и недървесни отпадъци на регламентираните сметища и след работно време ги извозва до контейнерите за смет в населените места.

Чл.14. Да опазва пътищата, хидротехническите съоръжения и всички подземни и надземни съоръжения, намиращи се в района на обекта.

Чл.15. Когато ИЗПЪЛНИТЕЛЯ изпадне в неизпълнение по отношение изискванията на сертификацията се прилага следната процедура:

1.при констатиране на първо нарушение се дава десет дневен срок за отстраняване на неизпълнението.

2.при констатиране на повторно и следващо нарушение се налага еднократна санкция в размер на 50

лв.

3. Нарушения по системата за контрол се установяват с констативни протоколи. Наложените санкции се задържат от сумата която ВЪЗЛОЖИТЕЛЯ дължи на ИЗПЪЛНИТЕЛЯ за извършената дейност.

**VII. ПРЕКРАТЯВАНЕ НА ДОГОВОРА**

Чл.16(1)Договорът се прекратява:

1. С изтичане на срока на договора;

2. С пълното (навременно, точно и цялостно) изпълнение на всички задължения по договора;

3. По взаимно съгласие на страните, изразено писмено

4. С едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

4.1.ИЗПЪЛНИТЕЛЯТ вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

4.2.ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;

4.3.ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите; 4.4.В случаите по чл.2(1) т. 5.1.

4.4.В случаите по чл.2(1) т. 5.1.

4.5.Изпълнителят самоволно е прекратил или не е стартирал изпълнението на дейността за срок по-дълъг от 1/3 от времето необходимо за нейното изпълнение.

Чл.17(1).С едностранно писмено уведомление от всяка една от страните, те могат да прекратят договора поради обективни причини - форсмажорни обстоятелства по смисъла на § 1, т. 23 от Допълнителната разпоредба на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ стойността на реално извършените дейности, когато са спазени условията на договора, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.

Чл.18.ВЪЗЛОЖИТЕЛЯТ **може** да прекрати договора с едностранно писмено уведомление, без да дължи обезщетение за пропуснати ползи:

1.Когато ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, които не желае да отстрани за своя сметка;

2.При установено количествено неизпълнение на дейностите от ИЗПЪЛНИТЕЛЯ в сроковете по договора в продължение на два поредни месеца;

3.Когато ИЗПЪЛНИТЕЛЯТ виновно не е изпълнил някое от задълженията си по чл5(1)т. 2 и т.3 от договора. В този случай внесената от ИЗПЪЛНИТЕЛЯ гаранция за изпълнение на договора се задържа от ВЪЗЛОЖИТЕЛЯ.

Чл.19.ИЗПЪЛНИТЕЛЯТ **може** да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни някое от задълженията си по чл3(1)т.1-т.4, т.8 и т.9 от договора. В тези случаи ИЗПЪЛНИТЕЛЯТ не дължи обезщетение за пропуснати ползи на ВЪЗЛОЖИТЕЛЯ, като внесената гаранция за изпълнение на договора се възстановява на ИЗПЪЛНИТЕЛЯ в срок до 10 работни дни. При извършена дейност от ИЗПЪЛНИТЕЛЯ, когато изпълнението отговоря на условията на договора, ВЪЗЛОЖИТЕЛЯТ е длъжен да заплати стойността на действително извършената работа.

**VIII. ДРУГИ РАЗПОРЕДБИ**

Чл20(1). Всички съобщения и уведомления, включително и за прекратяване на договора, ще се извършат само в писмена форма .

(2)Писмената форма се смята за спазена и когато тя е отправена по факс, електронна поща, препоръчана поща или на ръка в деловодството на ТП”ДГС Пазарджик”.

(3)Адресите за кореспонденция на страните са:

1.ЗА ВЪЗЛОЖИТЕЛЯ:...............................................................................................................................................

2.ЗА ИЗПЪЛНИТЕЛЯ:................................................................................................................................................

(4). При промяна на адреса за кореспонденция на някоя от страните по договора, същата е длъжна в седемдневен срок да информира ответната страна.

Чл.21. Настоящият договор влиза в сила от датата на подписването му от страните.

Чл.22. За неуредени с този договор въпроси се прилагат ЗЗД, ТЗ, ЗГ и други действащи нормативни актове в страната.

Чл.23. Настоящият договор може да бъде изменен само по взаимно съгласие между страните, изразено в писмена форма.

Чл.24. Възникналите спорове по този договор се решават по споразумение между страните, а когато това се окаже невъзможно – по съдебен ред.

Настоящият договор се изготви и подписа в три еднообразни екземпляра.

**ИЗПЪЛНИТЕЛ…………………………. ВЪЗЛОЖИТЕЛ: 1…………………..........**

**/……………………………/ /инж. Гаврил Рангелов/**

**2………………………..**

**/Милена Воденичарова/**